|  |  |
| --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16,  21 000 Nový Sad  T: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| ČÍSLO: 128-454-9/2. 4. 2023 | DÁTUM: 12. 5. 2023 |

Podľa článku 15, 16 odsek 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 ‒ iný predpis, 37/16, 29/17, 24/19, 66/20 a 38/21), článku 23 odsek 1 a 4 Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV č. 54/22), článku 9 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spoločné financovanie modernizácie infraštruktúry ustanovizní základnej a strednej výchovy a vzdelávania a žiackeho štandardu na území Autonómnej pokrajiny Vojvodiny (Úradný vestník APV číslo 07/23) a v rámci Súbehu na financovanie a spoločné financovanie vypracovania technickej dokumentácie pre potreby ustanovizní základnej a strednej výchovy a vzdelávania na území Autonómnej pokrajiny Vojvodiny na rok 2023 (Úradný vestník APV číslo 08/23) pokrajinský tajomník vyniesol:

**ROZHODNUTIE**

**O ROZVRHNUTÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLOČNÉ FINANCOVANIE VYPRACOVANIA TECHNICKEJ DOKUMENTÁCIE PRE USTANOVIZNE ZÁKLADNEJ VÝCHOVY A VZDELÁVANIA NA ÚZEMÍ AUTONÓMNEJ POKRAJINY VOJVODINY NA ROK 2023**

**I.**

Týmto rozhodnutím sa určuje rozvrhnutie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev ustanovizniam základnej výchovy a vzdelávania podľa *Súbehu na financovanie a spoločné financovanie vypracovania technickej dokumentácie pre potreby ustanovizní základnej a stredoškolskej výchovy a vzdelávania na území Autonómnej pokrajiny Vojvodiny na rok 2023 číslo 128-454-9/2023-04 zo 22. 2. 2023 (ďalej* súbeh) v časti stredného vzdelania.

**II.**

Súbehom sa určilo spolu **30 000 000,00** **dinárov** a v rámci toho pre stupeň stredného vzdelania a výchovy **10 000 000,00** **dinárov**. Týmto rozhodnutím sa rozvrhujú finančné prostriedky pre stredoškolskú výchovu a vzdelanie vo výške 9 570 230,00 dinárov a suma 429 770,00 dinárov zostáva nerozvrjnutá.

Prostriedky sa schvaľujú ustanovizniam stredoškolskej výchovy a vzdelania (ďalej len: užívatelia) v súlade s predloženou tabuľkou 2. **ROZVRHNUTIE PROSTRIEDKOV NA FINANCOVANIE A SPOLOČNÉ FINANCOVANIE VYPRACOVANIA TECHNICKEJ DOKUMENTÁCIE PRE POTREBY USTANOVIZNÍ STREDNEJ VÝCHOVY A VZDELÁVANIA NA ÚZEMÍ AUTONÓMNEJ POKRAJINY VOJVODINY NA ROK 2023,** ktorá je súčasťou tohto rozhodnutia.

**III.**

Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2023, v osobitnom oddiele Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: sekretariát), a to pre Program 2004 – Stredné vzdelávanie, Programová aktivita 1005 – Modernizácia infraštruktúry stredných škôl, funkčná klasifikácia 920, ekonomická klasifikácia 4632 – Kapitálové transfery iným úrovniam moci, zdroj financovania 01 00 – Všeobecné príjmy a rozpočtové výnosy, a prevedené užívateľom v súlade s prílevom finančných prostriedkov do rozpočtu AP Vojvodiny, teda s likvidnými rozpočtovými možnosťami.

**IV.**

Príjemcovia sú povinní pri obstarávaní prác postupovať v súlade s ustanoveniami Zákona o verejnom obstarávaní a so podzákonnými aktami upravujúcimi verejné obstarávanie.

**V.**

Sekretariát informuje príjemcov o rozvrhnutí finančných prostriedkov, ktoré sú určené týmto rozhodnutím.

**VI.**

Sekretariát prevezme záväzok voči užívateľom na základe písomnej zmluvy.

**VII.**

Toto rozhodnutie je konečné a nemožno proti nemu podať opravný prostriedok.

**VIII.**

Za výkon tohto rozhodnutia je zodpovedný Sektor materiálnych a finančných úkonov sekretariátu.

Rozhodnutie doručiť:

1. Sektor hmotných

a finančných úkonov sekretariátu

1. Archívu

|  |
| --- |
| POKRAJINSKÝ TAJOMNÍK |
|  |
| Zsolt Szakállas |